Τζένι Κιμ

Η Τζένι Κιμ (γεννήθηκε στις 16 Ιανουαρίου 1996, κορεάτικα: 김제니) είναι Νοτιοκορεάτισσα τραγουδίστρια, ράπερ, χορεύτρια, μοντέλο, σχεδιάστρια μόδας και ηθοποιός. [블랙핑크 VS 투애니원③ 블랙핑크는 누구?]

 Ζωή και καριέρα 
 1996–2015: Πρώτα χρόνια 
Η Τζένι Κιμ γεννήθηκε στο Τσόνγκνταμ-ντονγκ της Σεούλ στις 16 Ιανουαρίου 1996 και είναι το μόνο παιδί της οικογένειάς της. Στην ηλικία των 9 εστάλη στο Κολέγιο Παρνέλ του Ώκλαντ στη Νέα Ζηλανδία. Το 2006, η Τζένι έκανε μια σύντομη εμφάνιση στο ντοκιμαντέρ του MBC "English, Must Change to Survive" (σε απόδοση, "Aγγλικά, πρέπει να αλλάξεις για να επιβιώσεις") όπου μίλησε σχετικά με τις εμπειρίες της στην εκμάθηση μιας νέας γλώσσας. Το 2010, επέστρεψε στην πατρίδα της και συμμετείχε σε μια οντισιόν που διοργάνωσε η YG Entertainment, μπαίνοντας αργότερα στη δισκογραφική ως εκπαιδευόμενη όπου και προπονήθηκε για 6 χρόνια.

Το 2012, συμμετείχε στο τραγούδι "Special" της Λι Χι στο στούντιο άλμπουμ First Love, ενώ συμμετείχε και στο μουσικό βίντεο "That XX". Το 2013, συμμετείχε στα σινγκλ του G-Dragon Black και GG Be του Σένγκρι. Στις 12 Σεπτεμβρίου 2013 εμφανίστηκε στο M Countdown του Mnet με τον G-Dragon για το σινγκλ του Black.

 2016–σήμερα: Blackpink και σόλο καριέρα στη YG Entertainment 

Τον Αύγουστο του 2016 η Τζένι έκανε ντεμπούτο στο γυναικείο συγκρότημα BLACKPINK, ως κύρια ράπερ και δευτερεύουσα τραγουδίστρια. Και τα δύο στούντιο άλμπουμ τους, The Album (2020) και Born Pink (2022), έσπασαν κατά τη διάρκεια της έκδοσης τους το ρεκόρ για το άλμπουμ με τις περισσότερες πωλήσεις από Κορεάτισσα γυναίκα καλλιτέχνη. Το συγκρότημα είναι πλέον γνωστό ως το μεγαλύτερο γυναικείο γκρουπ στον κόσμο, ενώ κατέχουν το μουσικό κανάλι στο YouTube με τις περισσότερες εγγραφές καθώς και το μουσικό βίντεο (DDU-DU-DDU-DU) με τις περισσότερες προβολές για ένα κορεατικό συγκρότημα.

Στα μέσα Οκτωβρίου 2018 ανακοινώθηκε το επίσημο σόλο ντεμπούτο της Τζένι. Αποφασίστηκε ότι το σινγκλ της "Solo" θα αποκαλυφθεί στην περιοδεία των Blackpink's In Your Area στη Σεούλ, πριν την κυκλοφορία στις 12 Νοεμβρίου. Το "Solo" έγινε το δημοφιλέστερο τραγούδι της κορεατικής ποπ (k-pop) το οποίο κυκλοφόρησε από γυναίκα, ξεπερνώντας τις 300 εκατομμύρια προβολές στο YouTube σε ένα εξάμηνο. Στη Νότια Κορέα, το "Solo" ήταν πρώτο στο τσαρτ Γκαόν για δύο εβδομάδες. Η Τζένι πέτυχε τη πρώτη νίκη της σε μουσικό σόου ως σόλο καλλιτέχνιδα στο Inkigayo του Συστήματος Μεταδόσεων της Σεούλ (SBS) στις 25 Νοεμβρίου. Πλέον το SOLO ξεπερνά τις 1 δισεκατομμύριο προβολές στο YouTube; πρόκειται για το πρώτο και το μοναδικό μουσικό βίντεο από Κορεάτισσα σόλο καλλιτέχνη που έχει φτάσει αυτόν τον αριθμό. .

Από τις 15 Οκτωβρίου του 2022 μέχρι τις 17 Σεπτεμβρίου του 2023, οι BLACKPINK πραγματοποίησαν τη δεύτερη παγκόσμια περιοδεία τους, "Born Pink World Tour", με μεγάλη επιτυχία - μέσα σε 66 συναυλίες κατάφεραν να πουλήσουν 1,815,183 εισιτήρια αποφέροντας $331,8 εκατομμύρια ως συνολικά κέρδη. Πρόκειται για την πιο κερδοφόρα περιοδεία απο φωνητικό γκρουπ στην ιστορία. Aπό το πρώτο σόου της περιοδείας, η Τζένι επέλεξε να τραγουδήσει το ακυκλοφόρητο κομμάτι "You & Me" για την σόλο σκηνή της. Αργότερα αποκάλυψε ότι είχε δουλέψει στο τραγούδι από το 2018, καθώς ήταν μια από τις επιλογές της για το σόλο ντεμπούτο της. Τον Απρίλιο του 2023 παρουσίασε μια παραλλαγμένη εκδοχή του κομματιού με καινούργια στροφή ραπ, ως μέρος του setlist των BLACKPINK ως headliners του Αμερικανικού φεστιβάλ μουσικής "Coachella". 

Στις 6 Οκτωβρίου του 2023 η Τζένι κυκλοφόρησε επίσημα το special single "You & Me" μαζί με το "You & Me (Coachella Ver.)" ως εορτασμό για την λήξη της περιοδείας και ως δώρο για τους θαυμαστές της. Το "You & Me" έφτασε την 7η θέση στο Billboard Global 200 chart, ενώ βρέθηκε πρώτο στο Billboard Global 200 Excl. US chart χαρίζοντας της το πρώτο της νούμερο 1 κομμάτι στο συγκεκριμένο τσάρτ. Το τραγούδι είδε μεγάλη επιτυχία και στην Νότια Κορέα όπου έφτασε στην 4η θέση του Circle Digital Chart - το δεύτερό της top 10 κομμάτι μετά από το "SOLO". Στο Ηνωμένο Βασίλειο το "You & Me' βρέθηκε στη κορυφή των UK Singles Download Chart και UK Singles Sales Chart. Η Τζένι είναι η μοναδική κορεάτισσα σόλο καλλιτέχνης με αυτό το κατόρθωμα. 

 Ίδρυση Oddatelier και ανεξάρτητη σόλο καριέρα 
Στις 24 Δεκεμβρίου του 2023, η Τζένι ανακοίνωσε πως είχε ιδρύσει τη δική της δισκογραφική εταιρία, ονόματι Oddatelier, από τον Νοέμβριο. Αν και παρέμενε μέλος των BLACKPINK, όλα της τα μελλοντικά σόλο πρότζεκτ θα διαχειρίζονταν αποκλειστικά από τη δική της εταιρεία.

 2023: Ντεμπούτο υποκριτικής  

Το 2023 η Τζένι πραγματοποίησε το υποκριτικό της ντεμπούτο στη σειρά του HBO “The Idol”, από τον δημιουργό του “Euphoria” Sam Levinson και τον καλλιτέχνη Abel “The Weeknd” Tesfaye. Συμμετείχε επίσης και στο soundtrack της σειράς με το κομμάτι “One of the girls” σε συνεργασία με τους co-stars The Weeknd και Lily Rose Depp. Το τραγούδι βρέθηκε στην νούμερο 1 θέση του iTunes chart σε πάνω από 50 χώρες. 

2017-σήμερα: καριέρα στον χώρο της μόδας
Τον Απρίλιο του 2017 η Τζένι έκανε το πρώτο της εξώφυλλο στο περιοδικό Dazed σε συνεργασία με τον οίκο Yves Saint Laurent. Το 2020, έσπασε το ρεκόρ ως η πρώτη καλλιτέχνης με τουλάχιστον ένα εξώφυλλο και στα 6 μεγαλύτερα περιοδικά μόδας της Κορέας: VOGUE, Cosmopolitan, ELLE, W, Harper’s Bazaar και Marie Claire.  Πλέον, κατέχει στο όνομά της πάνω από 50 εξώφυλλα μόδας. 

Το 2018 η Τζένι ανακοινώθηκε ως house ambassador και παγκόσμια πρεσβευτής του οίκου μόδας Chanel. Από τότε έχει πρωταγωνιστήσει στις εξής παγκόσμιες καμπάνιες για τον οίκο: Coco Neige 2021/22, Coco Crush 2022, Coco Crush 2023 και Chanel 22 Handbag .

Τον Σεπτέμβριο του 2021 η Τζένι ανακοινώθηκε ως παγκόσμια πρεσβευτής της εταιρείας ρούχων Calvin Klein. Έχει πρωταγωνιστήσει σε 6 παγκόσμιες καμπάνιες για την Calvin Klein Underwear και 5 για την Calvin Klein Jeans. Στις 10 Μαΐου του 2023 κυκλοφόρησε για περιορισμένο χρόνο η κολεξιόν κάψουλα “JENNIE for Calvin Klein” ως αποτέλεσμα συνεργασίας ανάμεσα στη Τζένι και τη Calvin Klein, σχεδιασμένη από την Τζένι .

Δισκογραφία
 2018 - SoloSolo

 2023 - You & Me
Φιλμογραφία
 Village Survival, the Eight (2018)
 The Idol (2023)
 Apartment 404 (2024)
Παραπομπές

Κατηγορία:Νοτιοκορεάτισσες τραγουδίστριες